
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


TRGOVAČKI SUD U OSIJEKU, po stečajnom sucu mr. sc. Borisu Vukoviću, u stečajnom predmetu povodom zahtjeva Financijske agencije OIB: 85821130368, Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad dužnikom CENTAR ZA ISTRAŽIVAČKO NOVINARSTVO, Turinina 7, Zagreb, Registarski broj: 21003177, OIB: 03704307938, dana 1. lipnja  2017. godine     

r i j e š i o   j e


I  OBUSTAVLJA SE skraćeni stečajni postupak nad dužnikom CENTAR ZA ISTRAŽIVAČKO NOVINARSTVO, Turinina 7, Zagreb, Registarski broj: 21003177, OIB: 03704307938. 


Obrazloženje


FINA Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368 je dana 13. listopada 2016. godine dostavila Trgovačkom sudu u Zagrebu zahtjev za provedbu skraćenog stečajnog postupka nad dužnikom CENTAR ZA ISTRAŽIVAČKO NOVINARSTVO, Turinina 7, Zagreb, Registarski broj: 21003177, OIB: 03704307938 temeljem članka 429. st. 1. Stečajnog zakona ("Narodne novine" 71/15.; u daljnjem tekstu SZ).  
 
Temeljem rješenja Visokog trgovačkog suda RH u Zagrebu broj 31-Su-58/17-2 od 11. siječnja 2017. godine je određen Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet na daljnji postupak.

Trgovački sud u Osijeku je dana 9. veljače 2017. godine objavio oglas na mrežnoj stranici e-Oglasna ploča sudova pod poslovnim brojem 7 St-186/17-3 sukladno čl. 430. SZ-a kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. SZ-a. 

Sud je po službenoj dužnosti u skladu s čl. 11. st. 3. SZ-a pribavio od FINE Potvrdu o neizvršenim osnovama za plaćanje iz koje je vidljivo da dužnik CENTAR ZA ISTRAŽIVAČKO NOVINARSTVO, Turinina 7, Zagreb, Registarski broj: 21003177, OIB: 03704307938 na dan 19. svibanj 2017. godine u Očevidniku redoslijeda osnova za plaćanje nema evidentiranih neizvršenih osnova za plaćanje. 

Iz navedenog slijedi da je dužnik postao sposoban za plaćanje slijedom čega je valjalo obustaviti skraćeni stečajni postupak i riješiti kao u izreci sukladno čl. 128. st. 9. SZ-a.


U Osijeku 1. lipnja 2017.                

STEČAJNI SUDAC
mr. sc. Boris Vuković





Zapisničar Danijela Špeletić

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
1.	Predlagatelju
2.	Dužniku
3.	e-oglasna ploča
4.	Rj. obustavom
5.	kal. 8.8.17.

